KOMVII SS IONEN FOR DE EUROPÆISKE FÆLLESSKABER 
K0M(93) 499 endelig udg. - SYN 473 
Bruxelles, den 18. oktober 1993 
Forslag ti I 
RÅDETS Pil 
om femtende ændring af direktiv 76/769/EØF om indbyrdes tilnærmelse af 
medlemsstaternes administrativt eller ved lov fastsatte bestemmelser om begrænsning af 
markedsføring og anvendelse aif visse farlige stoffer og præparater 
(forelagt af Kommissionen) 
i 
Begrundelse 
I. Indledning 
De franske myndigheder underrettede i begyndelsen af 1992 Kommissionen om, at de 
havde truffet to foranstaltninger i medfør af artikel 10 i direktiv 75/324/EØF om 
aerosoler, og hermed havde anvendt sikkerhedsklausulen i dette direktiv for den fastsatte 
periode på et år. 
Den første af disse foranstaltninger indebar krav, dog med visse 
undtagelsesbestemmelser, om mærkning af spraydåser med indhold af antændelige gasser 
og den anden betød et forbud mod fremstilling, import og markedsføring af spraydåser 
med indhold af antændelige gasser og bestemt til spøg og skæmt eller til dekorative 
formål. 
Efter at Kommissionen havde gennemgået de franske foranstaltninger og rådført sig med 
eksperter fra alle medlemsstaterne oplyste den, at den havde til hensigt at tilpasse direktiv 
75/734/EØF til den tekniske udvikling for så vidt angår drivmidler til spraydåser med 
indhold af antændelige stoffer og at foreslå Rådet en ændring af bilag I til Rådets direktiv 
76/769/EØF med henblik på at harmonisere begrænsningen af anvendelsen af antændelige 
gasser i spraydåser til spøg og skæmt eller til dekorative formål. Nærværende forslag 
vedrører ændringen af bilag I til direktiv 76/769/EØF. 
Kommissionen er af den opfattelse, at dette forslag er foreneligt med nærhedsprincippet 
og med kravet i Traktaten om at basere dets harmoniseringsforslag på et højt 
beskyttelsesniveau for så vidt angår sundhed og forbrugere. 
Forslagets formål i forhold til EF's forpligtelser 
Ét formål er at tilvejebringe ensartede regler for at opnå så fri en omsætning som muligt 
med de pågældende produkter. Desuden skal de fastlagte regler sikre forbrugerne et højt 
beskyttelsesniveau. Kun EF kan udforme ensartede regler, som opfylder de nødvendige 
krav, og traktaten forpligter EF til at handle. 
Kompetenceforhold 
På dette område har EF enekompetence. Det er fastslået i Rådets direktiv 76/769. Der er 
simpelthen tale om en 15. ændring af dette direktiv. 
Mulige handlemåder 
Den eneste måde at nå de anførte mål på, er at indføre ensartede regler for de pågældende 
produkter ved at ændre bilag I til direktiv 76/769/EØF. 
Ensartede regler eller rammebestemmelser? 
Maksimal fri omsætning kan kun opnås ved hjælp af ensartede regler på EF-plan. Derfor 
3 
er ensartede regler nødvendige. At opstille mål for medlemsstaterne ville ikke være 
tilstrækkeligt; de ville nemlig blive realiseret på forskellige måder, og resultatet ville blive 
handelshindringer. 
II. Baggrund 
Gennemførelsen af Montreal-protokollen om stoffer, der nedbryder ozonlaget, har ført til 
gradvis erstatning af CFC, som ikke er antændelig, med erstatningsprodukter, som ofte er 
antændelige. Der er navnlig i den senere tid sket en øget anvendelse af antændelige gasser 
i spraydåser til spøg og skæmt og til dekorative formål. 
Der er sket en række ulykker som følge af denne øgede anvendelse af antændelige gasser. 
For eksempel er små børn i Frankrig blevet forbrændte ved brande opstået i forbindelse 
med spraydåser med kunstig sne. Der er stor sandsynlighed for flere ulykker med andre 
aerosolprodukter til spøg og skæmt, da de ofte anvendes nær ved åben ild. 
I betragtning af de risici, der er forbundet med anvendelsen af antændelige gasser i 
spraydåsers drivmidler, og at forbrugerne kan udsættes for farer i hverdagssituationer er 
det ønskeligt at begrænse anvendelsen af sådanne antændelige gasser i særlig risikofyldte 
situationer, som det er tilfældet ved spraydåser til spøg og skæmt og til dekorative formål. 
III. Stoffer som skal begrænses 
De stoffer, hvis anvendelse bør begrænses, er de stoffer, der foreløbigt klassificeres som 
antændelige, let antændelige eller yderst let antændelige i henhold til direktiv 
67/548/EØF. 
IV. Eksistensen af erstatningsprodukter 
De systemer, der påvirkes af dette forslag er enkle, og der kan findes alternative 
løsninger. For eksempel kan drivmidler bestående af antændelige gasser erstattes af 
mekaniske pumper i visse situationer og af drivmidler bestående af inerte gasser i andre 
situationer Kun i meget få tilfælde vil et farligt produkt simpelt hen skulle fjernes. 
V. Virkning på industrien 
Den samlede indflydelse på de pågældende virksomheder forventes at være ubetydelig. 
VI. Konklusion 
Det konkluderes, at anvendelsen af antændelige gasser som drivmidler i spraydåser til 
spøg og skæmt eller til dekorative formål indebærer sundhedsfarer for forbrugerne og 
navnlig for børn. Den foreslåede strategi er derfor at forbyde anvendelsen af stoffer, som 
klassificeres eller som foreløbigt klassificeres som antændelige, let antændelige eller 
yderst let antændelige, til disse formål. Forbudet skal dog ikke gælde i situationer, hvor 
det på grundlag af egnede prøver er påvist, at spraydåsen ikke udgør nogen brandfare 
under normale og rimeligt forudselige anvendelsesvilkår. 
De til gennemførelsen fornødne prøvemetoder er ved at blive udarbejdet i forbindelse 
med tilpasningen af direktiv 75/3245/EØF (aerosoler) til den tekniske udvikling. 
VII. Overensstemmelse med Traktaten 
Det fremgår klart af ovenstående, at dette forslag tager sigte på et højt beskyttelsesniveau 
for forbrugerne, og at det derfor er i overensstemmelse med Traktatens artikel 100 A, stk. 
3. 
Forslaget kræver ikke særlige bestemmelser af den slags, der er henvist til i Traktatens 
artikel 8 C. 
VIII. Høring af Europa-Parlamentet og Det Økonomiske og Sociale Udvalg 
I overensstemmelse med Traktatens artikel 100 A anvendes samarbejdsproceduren med 
Europa-Parlamentet. Det Økonomiske og Sociale Udvalg skal høres. 
ç 
Forslag til 
RÅDETS DIREKTIV 
om femtende ændring af direktiv 76/769/EØF om indbyrdes tilnærmelse af 
medlemsstaternes administrativt eller ved lov fastsatte bestemmelser om begrænsning af 
markedsføring og anvendelse af visse farlige stoffer og præparater 
RÅDET FOR DE EUROPÆISKE FÆLLESSKABER HAR -
under henvisning til Traktaten om Oprettelse af Det Europæiske Økonomiske Fællesskab, 
særlig artikel 100 A, 
under henvisning til forslag fra Kommissionen0, 
i samarbejde med Huropa-Parlamcntet2\ 
under henvisning til udtalelse fra Det Økonomiske og Sociale Udvalg3', og 
ud fra følgende betragtninger: 
Ved traktatens artikel 8A etableres et område uden indre grænser med fri bevægelighed for 
varer, personer, tjenesteydelser og kapital; 
arbejdet på at gennemføre det indre marked bør også stile mod en forbedring af 
livskvaliteten, sundhedsbeskyttelsen og forbrugernes sikkerhed; de foranstaltninger, der 
foreslås ved dette direktiv skal ses på baggrund af Rådets resolution af 9. november 1989 
om de fremtidige prioriteter for en intensiveret forbrugerbeskyttelsespolitik4); 
1) EFT nr. 
2) EFT nr. 
3) EFT nr. 
4) EFTnr. C 294 af 23.11.1989, s. 1. 
e 
nogle af de stoffer og præparater, der anvendes som drivmidler i spraydåser, er særdeles 
antændelige; 
den øgede anvendelse af antændelige stoffer i stedet for chlorfluorcarboner (CFC) som 
drivmidler i spraydåser indebærer farer for forbrugerne; disse farer gør sig særlig 
gældende, når spraydåserne anvendes til spøg og skæmt eller til dekorative formål; 
en del af den øgede fare kan imødekommes ved en tilpasning til den tekniske udvikling af 
Rådets direktiv 75/324/EØFS) om tilnærmelse af medlemsstaternes lovgivning om 
aerosoler og den øvrige fare ved at begrænse anvendelsen af antændelige stoffer som 
drivmidler i spraydåser til spøg og skæmt eller dekorative fonnål; 
de begrænsninger, som én af medlemsstaterne har planlagt for markedsføringen af bestemte 
spraydåser til spøg- og skæmtartikler eller til dekortative formål vil direkte indvirke på det 
indre markeds oprettelse og funktion; det er derfor nødvendigt at foretage en indbyrdes 
tilnærmelse af medlemsstaternes lovbestemmelser på dette område og dermed at ændre bilag 
I til Rådets direktiv 76/769Aî0F*\ senest ændret ved direktiv 91/339/EØF7'; 
på grund af den påtænkte handlings omfang og virkninger er de ved dette direktiv fastsatte 
EF-foranstaltninger ikke blot nødvendige, men også uundværlige for at opfylde de anførte 
mål; medlemsstaterne kan ikke opfylde disse mål enkeltvis; ved direktiv 76/769/EØF er det 
desuden allerede fastsat, at målene skal opfyldes på EF-plan -
UDSTEDT FØLGENDE DIREKTIV. 
Artikel 1 
Bilag I til direktiv 76/769/EØF ændres som angivet i bilaget til nærværende direktiv. 
Artikel 2 
1. Medlemsstaterne vedtager og offentliggør de love og administrative bestemmelser, der 
er nødvendige for at efterkomme dette direktiv senest et år efter datoen for dets 
vedtagelse. De underretter straks Kommissionen herom. Medlemsstaterne anvender 
disse bestemmelser fra den (3 måneder efter ovennævnte dato). 
5) EFT nr. L 147 af 9.10.1975, s. 40. 
6) EFT nr. L 262 af 27.9.1976, s. 201. 
7) EFTnr. L 186 af 12.7.1991, s. 64. 
^ 
2. Når medlemsstaterne vedtager disse bestemmelser, henvises der deri til dette direktiv, 
eller de ledsages ved offentliggørelse af en sådan henvisning. De nærmere regler for 
denne henvisning fastsættes af medlemsstaterne. 
Artikel 3 
Dette direktiv er rettet til medlemsstaterne. 
Udfærdiget i Bruxelles På Rådets vegne 
s 
BILAG 
ww. Stoffer, som 
enten 
- er nævnt i bilag I til direktiv 
67/548/EØF, og som klassificeres som 
antændelige, let antændelige eller 
yderst let antændelige og er mærket 
som sådanne 
eller 
- endnu ikke er medtaget i bilag I til 
direktiv 67/548/EØF, men som opfylder 
antændelighedskriteriet i bilag VI til 
direktiv 67/548/EØF, og som foreløbigt 
klassificeres som antændelige, let 
antændelige eller yderst let antændelige i 
overensstemmelse med artikel 5, stk. 2, i 
direktiv 67/548/EØF må ikke anvendes som sådanne 
eller i form af præparater i spraydåser bestemt 
til spøg og skæmt eller dekorative fonnål til 
husholdningsbrug som f. eks.: 
- dekorativt metallisk glimmer, specielt til 
fester 
- dekorativt sne og is 
- pruttespray 
- spaghetti spray 
- bæ på dåse 
- tågehorn 
- dekorative forsvindende flager og skum 
- kunstigt spindelvæv 
- stinkdåser 
Bestemmelsen gælder dog ikke, såfremt den 
person, der er ansvarlig for markedsføringen 
af de pågældende spraydåser, på grundlag af 
dokumenterede egnede prøver og analyser har 
påvist, at spraydåserne, selv om de indeholder 
antændelige stoffer og præparater, ikke udgør 
nogen brandfare under normale og rimeligt 
forudselige anvendelsesvilkår. I så tilfælde 
skal mængden af de antændelige stoffer i 
drivmidlet klart og uudsletteligt angives på 
etiketten forsynet med sætningen "indeholder x 
masseprocent antændelige stoffer". 
3 
FINANSIERINGSOVERSIGT 
DEL 1: FINANSIELLE VIRKNINGER 
1. Foranstaltningens betegnelse 
Forslag til femtende ændring af direktiv 76/769/EØF 
2. Budgetpost 
Artikel B5-300: gennemførelse af det indre marked 
3. Retsgrundlag 
- Artikel 100 A i Traktaten 
4 . Beskrivelse af foranstaltningen 
4.1. Specifikke mål 
Foranstaltningen vedrører: 
- Begrænsning af anvendelsen af antændelige gasser som drivmidler i spraydåser til 
spøg- og skæmtartikler eller til dekorative formål 
4.2. Varighed 
Dette er en engangs-foranstaltning 
4.3. Målgruppe 
Erhvervsdrivende og forbrugere 
5 . Specificering af udgifter 
Ikke relevant 
6. Udgifternes art 
Ingen 
I modsætning til tidligere ændiinger af direktiv 76/769/EØF kræver den femtende ændring 
ikke, at CEN gennemfører noget standardiseringsarbejde. De prøvemetoder, der er 
nødvendige for gennemførelsen, udvikles i forbindelse med tilpasningen af direktiv 
75/324/EØF (aerosoler) til den tekniske udvikling under anvendelse af midler, som allerede 
er afsat til dette formål. 
7. Finansielle virkninger for driftsbevillingerne 
Ingen 
8 . Forholdsregler mod svig 
Ingen 
«i o^ 
DEL 2: ADMINISTRATIVE UDGIFTER 
Der regnes ikke med nye administrative udgifter. Eventuelle møder vil finde sted i medfør af 
direktiv 76/769/EØF, hvorunder der kan indkaldes til møder i udvalget for den tekniske 
udvikling i forbindelse med farlige stoffer og præparater, og disse møder vil være dækket af 
budgettet for dette direktiv. Det årlige budget for dette udvalg anslås til 174 000 ECU til 
ekspertmøder (01/03/U/080) og 12 000 ECU til regulære udvalgsmøder (01/03/T/080). 
Der regnes imidlertid ikke med ekstra møder på dette tidspunkt. 
DEL 3: COST/EFFECTIVENESS-ANALYSE 
1. Formålet med den foreslåede foranstaltning er af harmonisere begrænsningen af 
anvendelsen af antændelige gasser som drivmidler i spraydåser til spøg- og 
skæmtartikler eller til dekorative formål for at undgå, at der opstår nye 
handelshindringer, og samtidig for at opnå et højt beskyttelsesniveau for forbrugerne. 
2. Det overordnede formål er at gennemføre det indre marked. 
II. Begrundelse for foranstaltningen 
Harmoniseringen skal forhindre, at der opstår nye handelshindringer, og samtidig bidrage 
til et højt beskyttelsesniveau for forbrugerne. 
III. Opfølgning og evaluering af foranstaltningen 
Det udvalg, der blev nedsat under direktiv 76/769/EØF, bliver ansvarlig for opfølgningen 
af anvendelsen af dette direktiv. 
sfo 
ISSN 0254-1459 
KOM(93) 499 endelig udg. 
DOKUMENTER 
DA 05 06 
Katalognummer : CB-CO-93-534-DA-C 
ISBN 92-77-59824-7 
Kontoret for De Europæiske Fællesskabers Officielle Publikationer 
L-2985 Luxembourg